
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1288 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάκληση της υπ’ αριθμ. 114097/9.8.1974 απόφασης 

του Υπουργού Οικονομικών. 1 

Έγκριση Ειδικού Κανονισμού Λειτουργίας του Του¬ 
ριστικού Λιμένα Σάνη Χαλκιδικής. 2 

Έγκριση συμβάσεων μίσθωσης έργου στο Δήμο Χο- 

λαργού. 3 

Έγκριση συμβάσεων μίσθωσης έργου στο Ν.Π.Δ.Δ. 

«Δημοτικοί Παιδικοί Σταθμοί» Δ. Χολαργού. 4 

Απόκτηση Ελληνικής Ιθαγένειας της ομογενούς ΠΑ¬ 
ΝΑΣ (ΡΑΝΑδ) ΚΑΛΟΥΔΙΑ (ΟίΑΙΟΑ) του ΓΚΕΟΡ- 

ΓΚΕ και της ΧΑΡΙΤΙΝΑ. 5 

Έγκριση συμβάσεων μίσθωσης έργου στο Ν.Π.Δ.Δ. 

«Πνευματικό Κέντρο» Δ. Νέου Ψυχικού. 6 

Χορήγηση άδειας άσκησης επαγγέλματος Φυσικού 
Νοσοκομείων - Ακτινοφυσικού Ιατρικής εντός της 
περιοχής των Ιοντιζουσών Ακτινοβολιών στη Δου- 
γένη Ευτυχία του Δημητρίου. 7 


Καθιέρωση υπερωριακής εργασίας, πέρα από το κα¬ 
νονικό ωράριο εργασίας, κατά τις Κυριακές και 
εξαιρέσιμες μέρες, κατά τις απογευματινές και 
νυχτερινές ώρες των εργασίμων ημερών, των Κυ¬ 
ριακών και εξαιρέσιμων, κατά τη διάρκεια του Β' 
Εξαμήνου του έτους 2006, για υπαλλήλους της 


Νομαρχιακής Αυτοδιοίκησης Σάμου. 8 

Χορήγηση άδειας άσκησης Επαγγέλματος Κοινωνι¬ 
κού Λειτουργού στην Κούτρα Ευθυμία. 9 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφαλμάτων σε αποφάσεις του Γ ενικού 
Γραμματέα Περιφέρειας Αττικής. 10 

ΑΠΟΦΑΣΕΙ Σ 

Αριθμ. 2/38621/Α0024 (1) 


Ανάκληση της υπ’ αριθμ. 114097/9.8.1974 απόφασης 
του Υπουργού Οικονομικών. 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 π.δ/τος «Διαχείριση 
Νομικών Προσώπων από την Τράπεζα της Ελλάδος». 

2. Το από 7.10.1958 β.δ/γμα (ΦΈ.Κ. 175/Α724.10.1958) 
«Τροποποίηση του από 20.1.1932 π.δ/τος». 


12 Σεπτεμβρίου 2006 

3. Το π.δ/γμα 496/1974 «Περί λογιστικού ΝΠΔΔ», όπως 
τροποποιήθηκε και συμπληρώθηκε. 

4. Το άρθρο 42 του ν. 2218/1994 (ΦΈ.Κ. 90/Α794) 

5. Το άρθρο 28 του ν. 2880/2001 (ΦΈ.Κ. 9/Α72001) 

6. Την υπ’ αριθμ. 114097/9.8.1974 απόφαση μας «Ανάθε¬ 
ση της διαχείρισης 1) του Εθνικού Σταδίου «ΝΙΚΗ» Νέας 
Ιωνίας Μαγνησίας, 2) του Εθνικού Σταδίου Κρεστένων 
και 3) του Δημοτικού Γυμναστηρίου Νέας Σμύρνης, στην 
Τράπεζα της Ελλάδος. 

7. Την υπ’ αριθμ. 2/40508/0004/23.7.2004 απόφαση του 
Υπουργού Οικονομίας και Οικονομικών Μεταβίβαση της 
εξουσίας να υπογράφουν με εντολή Υπουργού στο Γ εν. 
Γ ραμματέα, Γ εν. Δ/ντές Προϊσταμένους Δ/νσεων κ.λπ.. 

8. Το γεγονός ότι με την απόφαση αυτή δεν προ- 
καλείται δαπάνη σε βάρος Κρατικού Προϋπολογισμού, 
αποφασίζουμε: 

1. Ανακαλούμε την υπ’ αριθμ. 114097/9.8.1974 ανωτέρω 
απόφαση του Υπουργού Οικονομικών με την οποία ανα¬ 
τέθηκε η ταμειακή διαχείριση του Δημοτικού Γ υμναστη¬ 
ρίου Νέας Σμύρνης στην Τράπεζα της Ελλάδος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Αυγούστου 2006 

Με εντολή Υπουργού 
Η Διευθύντρια 
ΒΑΣΙΛΙΚΗ ΤΣΕΚΟΥΡΑ 

-♦- 

Αριθμ. 9947 (2) 

Έγκριση Ειδικού Κανονισμού Λειτουργίας του Τουρι¬ 
στικού Λιμένα Σάνη Χαλκιδικής. 

Η ΥΠΟΥΡΓΟΣ ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του ν. 3270/2004 (ΦΈ.Κ. Α'187) «Αρμο¬ 
διότητες του Υπουργείου Τουριστικής Ανάπτυξης και 
θέματα τουρισμού». 

2. Τις διατάξεις του Κεφ. Γ'του ν. 2160/1993 και ειδικό¬ 
τερα το άρθ.31α περί Κανονισμών Λειτουργίας Τουρι¬ 
στικών Λιμένων το οποίο προστέθηκε με τις διατάξεις 
της παρ.3 του άρθ.38 του ν. 3105/2003. 

3. Την υπ’ αριθμ. Τ/9803/5.9.2003 κοινή υπουργική από¬ 
φαση περί Γ ενικού Κανονισμού Λειτουργίας Τουριστικών 
Λιμένων. 

4. Τις διατάξεις του π.δ. 149/19.8.2005 (ΦΈ.Κ. Α'211) περί 
Οργανισμού του Υπουργείου Τουριστικής Ανάπτυξης. 

5. Τις διατάξεις του π.δ. 33/2006 (ΦΈ.Κ. Α' 35) «Διορι¬ 
σμός μελών της Κυβέρνησης και Υφυπουργών». 

6. Την υπ’ αριθμ. 2864/3.3.2006 (Φ.Ε.Κ. Γ'65 και Γ'79) 
κοινή απόφαση του Πρωθυπουργού και Υπουργού Του¬ 
ριστικής Ανάπτυξης περί διορισμού Γενικού Γραμματέα 
του Υπουργείου Τουριστικής Ανάπτυξης. 

7. Την υπ’ αριθμ. 6454/26.5.2006 υπουργική απόφαση περί 
τροποποίησης της Επιτροπής Τουριστικών Λιμένων. 

8. Το υπ’ αριθμ. Υπ.Τουρ. Αν. 2499/27.2.2006 έγγραφο 
της εταιρείας ΣΑΝΗ Α.Ε περί έγκρισης του διαβιβα- 
σθέντος Σχεδίου Ειδικού Κανονισμού Λειτουργίας του 
Τουριστικού Λιμένα Σάνη. 

9. Το υπ’ αριθμ. 187/19.7.2006 Πρακτικό της Επιτροπής 
Τουριστικών Λιμένων. 

10. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Εγκρίνουμε τον Ειδικό Κανονισμό Λειτουργίας του 
Τουριστικού Λιμένα Σάνη ως εξής: 

Άρθρο 1 

Πεδίο Εφαρμογής 

Ο παρών Ειδικός Κανονισμός εφαρμόζεται στη 
χερσαία και θαλάσσια ζώνη του Τουριστικού Λιμένα 
(Μαρίνας) Σάνη, που βρίσκεται στην ακτή Σάνη, στην 
Κασσάνδρα Χαλκιδικής, στα διοικητικά όρια του Δήμου 
Κασσάνδρας και δη του Δημοτικού Διαμερίσματος Νέας 
Φωκαίας. Ο Τουριστικός Λιμένας έχει 16000ηπ 2 εμβαδόν 
χερσαίας ζώνης και 32600 πι 2 εμβαδόν θαλάσσιας ζώ¬ 
νης σύμφωνα με την υπ’ αριθμ. Τ 645/13.2.1997 (Φ.Ε.Κ. 
147/Β74.3.1997) υπουργική απόφαση χωροθέτησης όπως 
τροποποιήθηκε με την υπ’ αριθμ. 1535/27.3.1998 ομοία 
(Φ.Ε.Κ. 363/Β716.4.1998). 

Έχει είσοδο με γεωγραφικές συντεταγμένες στον ερυ¬ 
θρό φανό εισόδου γεωγραφικό πλάτος Β 40° 05'46" και 
γεωγραφικό μήκος Λ 023° 18' 74". και προορίζεται για την 
εξυπηρέτηση τουριστικών πλοίων και πλοιαρίων ολικού 
μήκους μέχρι 25 μέτρων, που χρησιμοποιούνται για θα¬ 
λάσσια ψυχαγωγία, περιήγηση ή ναυτικό αθλητισμό. 

Η Μαρίνα Σάνη περιλαμβάνει το σύνολο των χερσαί¬ 
ων και λιμενικών εγκαταστάσεων που ευρίσκονται στη 
χερσαία και θαλάσσια ζώνη του τουριστικού λιμένα τα 
όρια των οποίων προσδιορίζονται στο τοπογραφικό δι¬ 
άγραμμα που συνοδεύει την προαναφερόμενη Απόφαση 
χωροθέτησης, όπως τροποποιήθηκε και ισχύει. 

Οι καθ’ οιονδήποτε τρόπο συναλλασσόμενοι ή κυκλο- 
φορούντες στη ζώνη του τουριστικού λιμένα οφείλουν να 
ακολουθούν τις οδηγίες και τις υποδείξεις του προσω¬ 
πικού του φορέα διαχείρισης και να συμμορφώνονται με 
τις οδηγίες και τις εντολές των αρμοδίων οργάνων. 

Αρθρο 2 

Παρεχόμενες Υπηρεσίες - Εξυπηρετήσεις 

Στον τουριστικό Λιμένα Μαρίνα Σάνη Α.Ε. πέραν των 
καθοριζομένων στο Γ ενικό Κανονισμό Λειτουργίας Τ συ¬ 
ριστικών Λιμένων, που θεσπίσθηκε με την υπ’ αριθμ. 
Τ/9803/5.9.2003 (Φ.Ε.Κ. ΒΊ323) κοινή απόφαση των Υπουρ¬ 
γών Ανάπτυξης και Εμπορικής Ναυτιλίας παρέχονται 
προς τα ελλιμενιζόμενα σκάφη οι εξής εξυπηρετήσεις: 

• Παροχή ρεύματος 

• Παροχή νερού 

• Σταθμός τροφοδοσίας καυσίμων. 

• Φύλαξη 

• Κοινόχρηστα φώτα ασφαλείας προβλητών και πε¬ 
ριμετρικού δρόμου. 

• Καθαριότητα. 

• Μεταφορά αποσκευών με το ηλεκτρικό αυτοκίνητο. 

• Διευκόλυνση πρόσδεσης απόπλου και κατάπλου με 
τα πλωτά μέσα της Μαρίνας. 


• Παραχώρηση χερσαίου χώρου για την εναπόθεση 
«τρέηλερ» σκαφών. 

• Κοινόχρηστα \Ν Ο, ντουζιέρες, πλυντήρια, στεγνω¬ 
τήρια. 

• Φόρτιση συσσωρευτών σκάφους. 

• Καθαριότητα κουβέρτας σκάφους. 

• Καθαριότητα υφάλων σκάφους. 

• Χρήση ράμπας. 

Άρθρο 3 

Φορέας Διαχείρισης - Διοίκηση - 
Οργάνωση και Στελέχωση Υπηρεσιών 

Φορέας διαχείρισης του Τουριστικού Λιμένα είναι η 
Μαρίνα Σάνη Α.Ε. και σκοπός της Εταιρείας είναι η 
δημιουργία και εκμετάλλευση του τουριστικού λιμένα 
στην περιοχή Σάνη Κασσάνδρας Χαλκιδικής. 

Η οργάνωση των Υπηρεσιών του Τουριστικού Λιμένα 
είναι η εξής: 

• Γ ενική Διεύθυνση 

• Η Υπηρεσία Οικονομικής Εκμετάλλευσης 

• Υπηρεσία Παροχής Εξυπηρετήσεων 

• Υπηρεσία Καθαριότητας 

• Υπηρεσία Τεχνικής Υποστήριξης και Συντήρησης 

Συνολικά απασχολούνται 16 άτομα. 

ΓΕΝΙΚΗ ΔΙΕΥΘΥΝΣΗ. 

Σύνολο απασχολουμένων: 2 άτομα. 

ΑΡΜΟΔΙΟΤΗΤΕΣ - ΚΑΘΗΚΟΝΤΑ: 

1. Εκπροσωπεί το φορέα διαχείρισης του Τουριστικού 
Λιμένα. 

2. Προίσταται των υπηρεσιών οικονομικής εκμετάλλευ¬ 
σης, καθαριότητας, τεχνικής υποστήριξης και συντήρησης 
και έχει την ευθύνη για κάθε ενέργεια ή παράλειψη. 

3. Ανακοινώνει στη Λιμενική Αρχή Ν. Μουδανιών κάθε 
παράβαση των διατάξεων των άρθρων 4,5,7 και 8 του Γ ε¬ 
νικού Κανονισμού Λειτουργίας Τουριστικών Λιμένων. 

4. Έχει την ευθύνη κατάρτισης Εγχειριδίου Εσωτερικής 
Λειτουργίας του Τουριστικού Λιμένα με οδηγίες προς το 
προσωπικό για την άσκηση των καθηκόντων του. 

5. Φροντίζει για την εξεύρεση του κατάλληλου προ¬ 
σωπικού. 

6. Φροντίζει για την λειτουργία του μηχανογραφημένου 
προγράμματος διαχείρισης και κρατήσεων της Μαρίνας. 

7. Πραγματοποιεί έρευνα αγοράς για την απόκτηση 
εξειδικευμένου εξοπλισμού της Μαρίνας. 

8. Φροντίζει για την όσον το δυνατόν μεγαλύτερη 
πληρότητα της Μαρίνας. 

9. Πραγματοποιεί πωλήσεις θέσεων ελλιμενισμού. 

10. Διαπραγματεύεται την υπογραφή συμβολαίων με 
τους πελάτες και ιδιοκτήτες σκαφών. 

11. Φροντίζει την παροχή υψηλού επιπέδου υπηρεσιών 
στους ιδιοκτήτες σκαφών. 

12. Έχει την ευθύνη για την εφαρμογή του Γενικού 
Κανονισμού Λειτουργίας Τουριστικών Λιμένων και του 
παρόντος Ειδικού Κανονισμού. 

13. Διαπραγματεύεται και υπογράφει συμβάσεις με 
εξωτερικούς συνεργάτες. 

14. Εκπροσωπεί την εταιρεία σε κάθε δημόσια αρχή για 
θέματα που σχετίζονται με τον ελλιμενισμό σκαφών. 

15. Μεριμνά για την εφαρμογή του κώδικα Ι.3.Ρ.3. 

ΟΙΚΟΝΟΜΙΚΗ ΔΙΕΥΘΥΝΣΗ 

Σύνολο απασχολουμένων: 2 άτομα. 

ΑΡΜΟΔΙΟΤΗΤΕΣ - ΚΑΘΗΚΟΝΤΑ: 

1. Έχει την ευθύνη για την εν γένει οικονομική δια¬ 
χείριση του Τουριστικού Λιμένα, π.χ. την σύνταξη του 
ετήσιου προϋπολογισμού και ισολογισμού, την εκπόνηση 
μελετών βιωσιμότητας, κόστους - οφέλους, την καταβο¬ 
λή του οφειλόμενου στο Δημόσιο ανταλλάγματος, την 

μισθοδοσία του προσωπικού του Τουριστικού Λιμένα, 
την είσπραξη των μισθωμάτων, κ.τ.λ.. 

2. Συντάσσει, διαμορφώνει και διαβιβάζει αρμοδίως 
προς έγκριση τον τιμοκατάλογο τελών ελλιμενισμού 
και λοιπών υπηρεσιών. 

3. Έχει την ευθύνη για την τήρηση του εγκεκριμένου, 
κατά τα προβλεπόμενα στην παρ. 5 του άρθρου 31 α 
του ν. 2160/1993 τιμολογίου ελλιμενισμού και των λοιπών 
παρεχομένων προς τα σκάφη υπηρεσιών. 

4. Εκδίδει και τηρεί τα νόμιμα και προβλεπόμενα από 
τις ισχύουσες διατάξεις φορολογικά στοιχεία και βιβλία 
για την είσπραξη των ως άνω εγκεκριμένων τελών. 

5. Παρακολουθεί όλους τους λογαριασμούς ελλιμενι- 
σμού και των λοιπών ενδεχομένων παροχών και υπη¬ 
ρεσιών των πελατών και φροντίζει για την σωστή και 
έγκαιρη χρέωσή τους. 

6. Τηρεί την διαδικασία παραγγελίας καυσίμων, γρα¬ 
φικής ύλης και λοιπού εξοπλισμού που έχει καθοριστεί 
από την εταιρεία, μετά από έγκριση της Διεύθυνσης . 

7. Φυλάσσει σε ασφαλές μέρος τα χρήματα, τις απο¬ 
δείξεις πιστωτικών καρτών και τις επιταγές και παρα- 
δίδει καθημερινά τις εισπράξεις του ελλιμενισμού και 
του σταθμού καυσίμων στο κεντρικό ταμείο. 

8. Παρέχει πάσης φύσεως ενημέρωση προς την Γενική 
Διεύθυνση για την πληρότητα, τα έσοδα, τις ταμειακές 
εισροές και γενικότερα πληροφορίες που αφορούν στη 
λειτουργία και οικονομική διαχείριση της Μαρίνας. 

ΥΠΗΡΕΣΙΑ ΠΑΡΟΧΗΣ ΕΞΥΠΗΡΕΤΗΣΕΩΝ 

Σύνολο απασχολουμένων: 5 άτομα. 

ΑΡΜΟΔΙΟΤΗΤΕΣ - ΚΑΘΗΚΟΝΤΑ: 

1. Μεριμνά για την παροχή των πάσης φύσεως υπηρεσι¬ 
ών και εξυπηρετήσεων (π.χ. ηλεκτροδότηση, υδροδότηση, 
πετρέλευση), όπως αναφέρονται στο άρθρο 2 του παρό¬ 
ντος Κανονισμού πλην εκείνων που εμπίπτουν στην αρ¬ 
μοδιότητα των Υπηρεσιών Οικονομικής Εκμετάλλευσης, 
Καθαριότητας, Τεχνικής Υποστήριξης και Συντήρησης. 

2. Μεριμνά για την ασφάλεια, φύλαξη και προστασία 
των σκαφών είτε με χρήση ηλεκτρονικών συστημάτων 
ασφαλείας είτε με εξειδικευμένο προσωπικό ασφαλείας 
(δβσυπίγ). 

3. Μεριμνά για την τήρηση των διατάξεων των άρ¬ 
θρων 5,7 και 8 του Γενικού Κανονισμού Λειτουργίας 
Τουριστικών Λιμένων και ενημερώνει άμεσα την Γενική 
Διεύθυνση για κάθε παράβαση που διαπιστώνει. 

4. Καταρτίζει και εισηγείται στην Γενική Διεύθυνση 
πλήρες και εφαρμόσιμο Σχέδιο λήψης μέτρων για την 
πρόληψη και προστασία των εγκαταστάσεων του Του¬ 
ριστικού Λιμένα, των ατόμων, των σκαφών και των οχη¬ 
μάτων που βρίσκονται στη ζώνη του λιμένα από έκτακτα 
περιστατικά, όπως έκρηξη, πυρκαγιά, ακραία καιρικά 
φαινόμενα κ.λπ. και μεριμνά για την γνωστοποίησή του 
στο προσωπικό και τους χρήστες. 

5. Μεριμνά για την διευκόλυνση των Ατόμων Μειωμέ¬ 
νης Κινητικότητας τόσο στους χώρους υγιεινής όσο και 
στους λοιπούς χώρους του Τουριστικού Λιμένα. 

6. Παρέχει στους χρήστες γενικότερες διευκολύνσεις 
και πληροφορίες, που αφορούν π.χ. στα περιβαλλοντικά 
και πολιτιστικά δρώμενα και αξιοθέατα της ευρύτερης 
περιοχής, τις μετακινήσεις από και προς τον Τουριστικό 
Λιμένα, κ.τ.λ.. 

7. Μεριμνά για τον ασφαλή είσπλου - έκπλου όπως και 
την πρόσδεση των σκαφών σε συγκεκριμένη θέση ελλι- 
μενισμού με εξειδικευμένο άτομο σε βοηθητική λέμβο. 

8. Μεριμνά για την εφαρμογή της Πυροσβεστικής Δι¬ 
άταξης. 

9. Παραλαμβάνει τα πάσης φύσεως ναυτιλιακά έγγρα¬ 
φα που αφορούν στη διαδικασία εγγραφής των νεοει- 


σερχομένων σκαφών για ελλιμενισμό στην Μαρίνα και 
τηρεί αρχείο σκαφών και πελατών ελλιμενισμού. 

10. Παρέχει πάσης φύσεως γραμματειακή υποστήριξη 
(δακτυλογραφήσεις τηλέφωνα -αλληλογραφία - αρχει¬ 
οθέτηση) στο τμήμα ελλιμενισμού. 

11. Πραγματοποιεί πωλήσεις και έχει την αρμοδιότη¬ 
τα για την τήρηση της διαδικασίας κράτησης θέσεων 
ελλιμενισμού. 

12. Ενημερώνει την Γ ενική Διεύθυνση για τις προγραμ¬ 
ματισμένες αφίξεις ή αναχωρήσεις σκαφών από την 
Μαρίνα. 

13. Ενημερώνει καθημερινά τον πίνακα ανακοινώσε¬ 
ων με πάσης φύσεως πληροφοριακό υλικό, που αφορά 
στη λειτουργία της Μαρίνας (καιρός -απαγορεύσεις 
απόπλου κ.α.). 

14. Απαντάει στις κλήσεις των σκαφών μέσω \/ΗΡ. Σε 
συνεργασία με την Γενική Διεύθυνση καθορίζει βάσει 
διαθεσιμότητας την θέση πρόσδεσης των σκαφών. 

15. Επιβλέπει τις εγκαταστάσεις της Μαρίνας (προβλήτες 
- ρεμέντζα - πίνακες παροχών - φωτισμό κλπ.) και αναφέ¬ 
ρει στη Γραμματεία τις τυχόν βλάβες που υπάρχουν. 

16. Έχει αρμοδιότητα για την καλή κατάσταση και 
συντήρηση των πλωτών σκαφών της Μαρίνας καθώς 
και του εξοπλισμού τους. 

17. Αναλαμβάνει την υπηρεσία μετακίνησης των πελατών 
εντός της μαρίνας με το ηλεκτρικό αυτοκίνητο και φρο¬ 
ντίζει για την σωστή συντήρηση και λειτουργία του. 

18 Φροντίζει για την σωστή λειτουργία και συντήρηση 
του εξοπλισμού που χρησιμοποιεί για την συντήρηση 
των σκαφών (πιεστικό-φορτιστής μπαταρίας κ.λπ.). 

19. Αναφέρει στην Διεύθυνση της Μαρίνας τις πάσης 
φύσεως βλάβες που τυχόν συμβούν. 

20. Ενημερώνει για κάθε έκτακτο περιστατικό τον Δι¬ 
ευθυντή της Μαρίνας, τον Διευθυντή Ασφαλείας ή τον 
υπεύθυνο Πυρασφάλειας. 

ΥΠΗΡΕΣΙΑ ΚΑΘΑΡΙΟΤΗΤΑΣ 

Σύνολο απασχολουμένων: 5 άτομα. 

ΑΡΜΟΔΙΟΤΗΤΕΣ - ΚΑΘΗΚΟΝΤΑ: 

1. Μεριμνά για: 

α. Την καθημερινή καθαριότητα των χερσαίων χώρων, 
των πάσης φύσεως εγκαταστάσεων της χερσαίας και 
θαλάσσιας ζώνης του τουριστικού λιμένα και φροντίζει 
για την καλή λειτουργία των μέσων και υλικών καθα¬ 
ριότητας. 

β. Την καθημερινή και μέχρι την 22:00 ώρα, αποκομιδή 
των απορριμμάτων (ανακυκλώσιμων και μή), την περισυλ¬ 
λογή κάθε είδους άχρηστων αντικειμένων και την εναπό¬ 
θεσή τους σε ειδικό χώρο μέχρι την απομάκρυνσή τους. 

2. Μεριμνά για την εφαρμογή των διατάξεων του 
άρθρου 4 του Γενικού Κανονισμού Λειτουργίας Του¬ 
ριστικών Λιμένων και ενημερώνει τη Γ ενική Διεύθυνση 
για κάθε παράβαση που διαπιστώνει, υποβάλλοντας 
σχετικές προτάσεις. 

3. Καταρτίζει συμβατό με το Τοπικό Σχέδιο του Υπο- 
λιμεναρχείου Ν. Μουδανιών «ΣχέδιοΈκτακτης Ανάγκης» 
(ΟοπΙιρθηογ ΡΙαη) για την αντιμετώπιση ενδεχόμενων πε¬ 
ριστατικών ρύπανσης της θάλασσας και των ακτών. 

4. Μεριμνά για την περισυλλογή και διάθεση των επι¬ 
κίνδυνων τοξικών αποβλήτων (π.χ. μπαταρίες, υφαλο¬ 
χρώματα, συσσωρευτές) και των ελαιωδών καταλοίπων 
σύμφωνα με τις κείμενες διατάξεις. 

5. Καταρτίζει Σχέδιο Παραλαβής και Διαχείρισης 
πετρελαιοεοδών καταλοίπων χρησιμοποιημένων λι- 
παντελαίων και απορριμμάτων, καθώς και επικινδύνων 
αποβλήτων. 

6. Μεριμνά για την καλή κατάσταση του εξοπλισμού 
πρόληψης και καταπολέμησης της ρύπανσης της θάλασ- 

σας από πετρελαιοειδή (πλωτά φράγματα, απορροφητι¬ 
κά υλικά κ.λπ.), που υποδείχθηκαν από την Λιμενική Αρχή 
Ν. Μουδανιών και διαθέτει κατάλληλο πλωτό μέσο για 
τη χρήση του εξοπλισμού πρόληψης και καταπολέμησης 
ρύπανσης (τοποθέτηση πλωτού φράγματος κ.λπ.). 

7. Σε περίπτωση περιστατικού ρύπανσης, ενημερώνει 
άμεσα και με κάθε πρόσφορο μέσο τη Γενική Διεύθυν¬ 
ση και το Υπολιμεναρχείο Ν. Μουδανιών και εκτελεί 
της οδηγίες - υποδείξεις της Λιμενικής Αρχής για την 
αντιμετώπισή του. 

ΥΠΗΡΕΣΙΑ ΤΕΧΝΙΚΗΣ ΥΠΟΣΤΗΡΙΞΗΣ ΚΑΙ ΣΥΝΤΗΡΗΣΗΣ. 

Σύνολο απασχολουμένων: 2 άτομα. 

ΑΡΜΟΔΙΟΤΗΤΕΣ - ΚΑΘΗΚΟΝΤΑ: 

1. Ασχολείται με κάθε είδους εργασίες επισκευής και 
συντήρησης τόσο των λιμενικών και χερσαίων εγκατα¬ 
στάσεων και εξοπλισμού του Τουριστικού Λιμένα όσο 
και των σκαφών. 

2. Συμβάλλει στο Σχέδιο Εκτάκτου Ανάγκης σε περί¬ 
πτωση πυρκαγιάς ή ρύπανσης. 

3. Φροντίζει για την σωστή λειτουργία των υποδο¬ 
μών παροχής ρεύματος και νερού καθώς επίσης για 
την ηλεκτροδότηση μέσω γεννήτριας σε περίπτωση 
διακοπής ρεύματος. 

4. Οφείλει να ενημερώνει την Διοίκηση της Μαρίνας 
σε περιπτώσεις διακοπής παροχής ρεύματος και νερού 
ή για οτιδήποτε άλλο αφορά στην ασφάλεια και την 
υποδομή των εγκαταστάσεων. 


Αρθρο 4 

Μεγέθη - Κατηγορίες Σκαφών 

Ο συνολικός αριθμός των σκαφών που μπορούν να ελ- 
λιμενισθούν ταυτόχρονα στον Τουριστικό Λιμένα Σάνη, 
ανέρχεται σε διακόσια έντεκα (211) σκάφη. Ο συνολικός 
αυτός αριθμός κατανέμεται κατά κατηγορίες σκαφών, 
ως ακολούθως: 

Από 1 έως και 7,0 μέτρα 52 θέσεις ελλιμενισμού. 

Από 7,0 έως και 9,0 μέτρα 43 θέσεις ελλιμενισμού. 

Από 9,0 έως και 10,0 μέτρα 41 θέσεις ελλιμενισμού. 

Από 10,0 έως και 12,0 μέτρα 46 θέσεις ελλιμενισμού. 

Από 12,0 έως και 15,0 μέτρα 11 θέσεις ελλιμενισμού. 

Από 15,0 έως και 24,0 μέτρα 18 θέσεις ελλιμενισμού 


Αρθρο 5 

Επιτρεπόμενη Ταχύτητα - 
Χώροι Ελλιμενισμού Σκαφών 

Ορίζεται η μέγιστη επιτρεπόμενη ταχύτητα εισόδου 
- εξόδου των σκαφών στα τρία μιλιά. Υπάρχει σχετική 
ενημερωτική πινακίδα στην είσοδο της Μαρίνας. 

Ως χώροι ελλιμενισμού των σκαφών ορίζονται σύμ¬ 
φωνα με το επισυναπτόμενο διάγραμμα: 

1. Για τα σκάφη μήκους από 1,0 έως 7,0 μέτρων οι με 
αριθμούς 1 έως 24 της προβλήτας Θ καθώς και οι με 
αριθμούς 23 έως 50 θέσεις της προβλήτας ϋ. 

2. Για τα σκάφη μήκους από 7,0 έως 9,0 μέτρων οι με 
αριθμούς 1 έως 8 θέσεις της προβλήτας Β, οι με αριθ¬ 
μούς 1 έως 20 θέσεις της προβλήτας Η καθώς και οι με 
αριθμούς 12 έως 26 θέσεις της προβλήτας Ο. 

3. Για τα σκάφη μήκους από 9,0 έως και 10,0 μέτρων 
οι με αριθμούς 1 έως 22 θέσεις της προβλήτας Θ καθώς 
και οι με αριθμούς 16 έως 34 θέσεις της προβλήτας Ε. 

4. Για τα σκάφη μήκους από 10,0 έως και 12,0 μέτρων 
οι με αριθμούς 1 έως 15 θέσεις της προβλήτας Ε, οι με 
αριθμούς 1 έως 24 θέσεις της προβλήτας Ρ, καθώς και 
οι με αριθμούς 9 έως 15 θέσεις της προβλήτας I. 

5. Για τα σκάφη μήκους από 12,0 έως 15,0 μέτρων οι 
με αριθμούς 1 έως 11 θέσεις της προβλήτας 6. 


6. Γ ια σκάφη μήκους από 15,0 έως και 24,0 μέτρων οι 
με αριθμούς 1 έως 10 θέσεις της προβλήτας Α και οι με 
αριθμούς 1 έως 8 της προβλήτας I. 

Μετά από συνεννόηση με την Γενική Διεύθυνση του 
Τουριστικού Λιμένα, μπορεί να εγκρίνεται ο ελλιμενισμός 
σκάφους συγκεκριμένης κατηγορίας σε θέσεις ελλιμε- 
νισμού σκαφών άλλης κατηγορίας, αν δεν υφίστανται 
αιτήσεις ελλιμενισμού σκαφών της κατηγορίας αυτής. 

Αρθρο 6 

Διάθεση Θέσεων Ελλιμενισμού 

Οι πλοίαρχοι ή κυβερνήτες των εισπλεόντων στην Μαρίνα 
σκαφών, οφείλουν, να γνωστοποιούν στη Διεύθυνση της 
Μαρίνας τα χαρακτηριστικά στοιχεία του σκάφους παρα- 
δίδοντας τα πρωτότυπα ναυτιλιακά έγγραφα και συμπλη¬ 
ρώνοντας το παραδιδόμενο σε αυτούς έντυπο Αίτησης 
Δήλωσης Ελλιμενισμού. Τ ο προσωπικό, βάσει των δηλωθέ- 
ντων στοιχείων, οδηγεί το σκάφος στην ανάλογη θέση του 
μόνιμου αγκυροβολιού, για πρόσδεση και πρυμνοδέτηση 
επί του κρηπιδώματος ή στις πλωτές προβλήτες. 

Άρθρο 7 

Σύστημα Αγκυροβολιάς 

Απαγορεύεται αυστηρώς η πόντιση άγκυρας εντός της 
λεκάνης του Τουριστικού Λιμένα. Η πρόσδεση των σκα¬ 
φών γίνεται αποκλειστικά στα μόνιμα αγκυροβόλια, τις 
πλωτές προβλήτες και τις διαβάθρες τους (ίίηρθΓδ). 

Αρθρο 8 

Μέτρα ασφαλείας και προστασίας 
των σκαφών και των χρηστών του Λιμένα 

Ο χώρος των εγκαταστάσεων του Τουριστικού Λιμέ¬ 
να Σάνη φυλάσσεται βάσει αυστηρών προδιαγραφών 
του Τμήματος Ασφαλείας που διαχειρίζεται η ίδια η 
Εταιρεία. 

Υπάρχει τοποθετημένη σε εμφανές σημείο κάτοψη της 
Μαρίνας στην οποία ορίζονται τα σημεία των πυροσβε¬ 
στικών φωλεών και των άλλων πυροσβεστικών μέσων 
που διαθέτει ο χώρος του Τουριστικού Λιμένα. 

Στον πίνακα ανακοινώσεων που βρίσκεται στο κτίριο 
Διοίκησης της Μαρίνας υπάρχουν αναρτημένα τηλέφω¬ 
να Εκτάκτου Ανάγκης. 

Έχει εκπονηθεί Σχέδιο Εκτάκτου Ανάγκης για την αντι¬ 
μετώπιση ρύπανσης της θάλασσας από πετρελαιοειδή 
και άλλες επιβλαβείς ουσίες καθώς επίσης και Σχέδιο 
Εκτάκτου Ανάγκης σε περίπτωση πυρκαγιάς. 

Άρθρο 9 
Λοιπά Θέματα 

Δεν επιτρέπεται στους πελάτες της Μαρίνας η διά¬ 
θεση της θέσης αγκυροβολιάς του σκάφους τους, σε 
τρίτους. Σε περίπτωση απουσίας σκάφους από την θέση 
αγκυροβολιάς του, η Μαρίνα έχει δικαίωμα να ελλιμε¬ 
νίσει στη θέση του κάποιο άλλο σκάφος. 

Δεν επιτρέπεται η παρεμπόδιση των διαύλων πλεύσε¬ 
ως των σκαφών μεταξύ των πλωτών προβλητών καθώς 
και των χώρων των κύκλων ελιγμών. 

Δεν επιτρέπεται η αγκυροβολιά παντός σκάφους μέχρι 
αποστάσεως 200 μέτρων περιμετρικώς από τους φανούς 
εισόδου της Μαρίνας προς την πλευρά του πελάγους. 

Επαγγελματικά σκάφη. 

Η ανάπτυξη επαγγελματικής δραστηριότητος, οποιοσ¬ 
δήποτε μορφής, με χρήση του ελλιμενιζόμενου σκάφους, 
κατά το χρόνο του ελλιμενισμού του στη Μαρίνα γίνεται 
κατόπιν συνεννόησης με την Μαρίνα Σάνη Α.Ε. Στις επαγ¬ 
γελματικές δραστηριότητες συμπεριλαμβάνονται και οι 
ναυλώσεις επαγγελματικών τουριστικών σκαφών. 

Αλιευτικά Σκάφη. 

Δεν επιτρέπεται ο ελλιμενισμός επαγγελματικών αλι¬ 
ευτικών σκαφών εξαιρουμένου αυτών του Δημοτικού 
Διαμερίσματος Ν. Φωκαίας για τα οποία η Μαρίνα Σάνη 
παραχωρεί 15 θέσεις ελλιμενισμού κατά την χειμερινή πε¬ 
ρίοδο από 1.11 έως και 31.3 στο Σωματείο Επαγγελματιών 
Αλιέων Ν. Φωκαίας στην προβλήτα Ζ και στο νότιο κρηπί¬ 
δωμα. Τα επαγγελματικά αλιευτικά σκάφη του συλλόγου, 
μήκους μέχρι και 10 μέτρα εξαιρούνται από την καταβολή 
δικαιωμάτων ελλιμενισμού αλλά είναι υποχρεωμένα να 
τηρούν καθ’ όλη την διάρκεια του ελλιμενισμού τους τον 
Κανονισμό Λειτουργίας της Μαρίνας. 

Εξαιρέσεις από την καταβολή δικαιωμάτων. 

Απαλλάσσονται από την καταβολή τελών ελλιμενι- 
σμού: 

• Τα περιπολικά σκάφη του Λιμενικού Σώματος και της 
Διώξεως Λαθρεμπορίου του Υπουργείου Οικονομικών. 
(Διατίθεται ένα αγκυροβόλιο για κάθε Υπηρεσία). 

• Σκάφη τα οποία ανήκουν κατά κυριότητα και χρήση 
σε αρχηγούς ξένων κρατών. 

• Τα καταφεύγοντα εις την Μαρίνα σκάφη αναψυχής, 
λόγω αποδεδειγμένης ανωτέρας βίας, που καθιστούν 
επικίνδυνο τον πλου των σκαφών λόγω κακοκαιρίας ή 
πιστοποιημένης μηχανικής βλάβης. 

• Τουριστικά πλοία και πλοιάρια αναψυχής που πα¬ 
ραμένουν εντός της Μαρίνας έως τέσσερις ώρες κατά 
την διάρκεια της ημέρας από ανατολής έως και της 
δύσεως του ήλιου. 

Εάν το σκάφος κατέφυγε στην Μαρίνα λόγω κακο¬ 
καιρίας και μετά την απαγόρευση του απόπλου μικρών 
σκαφών παραμείνει στην Μαρίνα, υποχρεούται στην 
καταβολή τελών ελλιμενισμού υπολογιζόμενων από της 
ημερομηνίας άρσης της απαγορεύσεως απόπλου. 

Για τις περιπτώσεις κακοκαιρίας λαμβάνονται υπόψη 
οι ανακοινώσεις του Κεντρικού Λιμεναρχείου Θεσσαλο¬ 
νίκης ή του τοπικού Λιμεναρχείου Ν. Μουδανιών. 

Εάν το σκάφος κατέφυγε στην Μαρίνα λόγω πιστο¬ 
ποιημένης μηχανικής βλάβης και εξακολουθεί να ελλι¬ 
μενίζεται πέραν των 24 ωρών, τότε υποχρεούται στην 
καταβολή τελών ελλιμενισμού υπολογιζόμενων μετά την 
λήξη του 24ωρου από τον κατάπλου του. 

Σε κάθε περίπτωση οι ιδιοκτήτες των εισερχομένων 
σκαφών οφείλουν να γνωστοποιούν με κάθε πρόσφορο 
μέσο στο Φορέα Διαχείρισης του Λιμένα τα χαρακτη¬ 
ριστικά στοιχεία του σκάφους, να αναμένουν την άδεια 
εισόδου και να ακολουθούν τις οδηγίες του αρμόδιου 
προσωπικού για τον ελλιμενισμό του σκάφους τους σε 
χώρο του Τουριστικού Λιμένα. Κατά την διάρκεια του 
ελλιμενισμού τους οι ιδιοκτήτες των σκαφών δεν πρέπει 
να εγκαταλείπουν τα σκάφη τους. 

Καύσιμα. 

Απαγορεύεται ρητά σε οποιοδήποτε όχημα μεταφο¬ 
ράς καυσίμων, να εισέρχεται στις εγκαταστάσεις της 
Μαρίνας χωρίς την έγκριση της Διεύθυνσης. Δεν επι¬ 
τρέπεται εντός της Μαρίνας η τροφοδοσία των σκαφών 
με άλλο μέσο και τρόπο (δοχεία μεταφοράς καυσίμων, 
κ.τ.λ.). Η τροφοδοσία των ελλιμενισμένων σκαφών γί¬ 
νεται αποκλειστικά από τον οργανωμένο σταθμό καυ¬ 
σίμων, που λειτουργεί εντός της Μαρίνας. 

Επισκευές - Εργασίες. 

Απαγορεύονται αυστηρώς οι πάσης φύσεως εργασί¬ 
ες συντηρήσεως και μετασκευών των ελλιμενισμένων 
σκαφών χωρίς την έγκριση της Μαρίνας. 

Δεν επιτρέπεται η επέμβαση, επιδιόρθωση ή βελτίωση 
των εγκαταστάσεων του Τουριστικού Λιμένα από άτομα 
που δεν έχουν ορισθεί από την Διεύθυνση της Μαρίνας 
για συγκεκριμένη εργασία. 


Οι συντηρητές σκαφών παντός ειδικότητας που επιθυ¬ 
μούν να εκτελέσουν εργασίες σε ελλιμενισμένα σκάφη 
στο χώρο της Μαρίνας Σάνη οφείλουν πρώτα να ενημε¬ 
ρώνουν την Διεύθυνση της Μαρίνας για το αντικείμενο 
των εργασιών τους. 

Άρθρο 10 

Γνωστοποίηση Κανονισμών Λειτουργίας 

Με μέριμνα του φορέα διαχείρισης επιδίδεται στον 
πλοιοκτήτη ή κυβερνήτη ή εκπρόσωπο ή χρήστη του 
κάθε σκάφους του οποίου εγκρίνεται ο ελλιμενισμός 
στον Τουριστικό Λιμένα Σάνη, αντίγραφο του Γενικού 
Κανονισμού Λειτουργίας Τουριστικών Λιμένων και του 
παρόντος Ειδικού Κανονισμού. Σε περίπτωση που το 
πρόσωπο της επίδοσης είναι αλλοδαπός, οι ως άνω 
Κανονισμοί επιδίδονται μεταφρασμένοι στην Αγγλική. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Αυγούστου 2006 

Η ΥΠΟΥΡΓΟΣ 

ΦΑΝΗ ΠΑΛΛΗ - ΠΕΤΡΑΔΙΑ 
-♦- 

Αριθμ. οικ. 49059 (3) 

Έγκριση συμβάσεων μίσθωσης έργου στο Δήμο 

Χολαργού. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, οργάνωση, 
στελέχωση Περιφέρειας, ρύθμιση θεμάτων για την τοπι¬ 
κή αυτοδιοίκηση και άλλες διατάξεις» (Φ.Ε.Κ. ΑΊ07). 

2. Τις διατάξεις του άρθρου 6 του ν. 2527/1997 «Τρο¬ 
ποποίηση και συμπλήρωση διατάξεων του ν. 2190/1994 
και άλλες διατάξεις» (Φ.Ε.Κ. 206/Α78.10.1997). 

3. Την υπ’ αριθμ. 21890/18.5.2006 εισηγητική μας έκ¬ 
θεση. 

4. Το υπ’ αριθμ. οικ. 42808/4.8.2006 έγγραφο του ΥΠ.ΕΣ. 
Δ.Δ.Α., με το οποίο μας γνωρίζει την υπ’ αριθμ. ΔΙΠΠ/ 
Φ.ΕΓΚΡ. 1/285/13991/28.7.2006 απόφαση της επιτροπής 
του άρθρου 2 παρ. 1 της υπ’ αριθμ. ΠΥΣ 55/1998, με το 
οποίο εγκρίθηκαν για τους Ο.Τ.Α. α' βαθμού συμβάσεις 
μίσθωσης έργου για ένα έτος, υπό την απαραίτητη προ¬ 
ϋπόθεση τήρησης των διατάξεων του άρθρου 6 του ν. 
2527/1997, που ορίζουν μεταξύ άλλων ότι το προς ανάθε¬ 
ση έργο δεν πρέπει να ανάγεται στα συνήθη καθήκοντα 
των υπαλλήλων των οικείων φορέων. 

5. Τις υπ’ αριθμ. 45/2006 και 74/2006 απόφαση του 
Δημοτικού Συμβουλίου του Δήμου Χολαργού, περί έγκρι¬ 
σης πρόσληψης δεκατεσσάρων (14) ατόμων με συμβά¬ 
σεις μίσθωσης έργου για το οικονομικό έτος 2006. 

6. Τη γνωμοδότηση του Νομικού Συμβούλου του Δήμου 
Χολαργού, αποφασίζουμε: 

Εγκρίνουμε την πρόσληψη με σύμβαση μίσθωσης έρ¬ 
γου δεκατεσσάρων (14) ατόμων διαφόρων ειδικοτήτων 
για το χρονικό διάστημα ενός έτους, σύμφωνα με όσα 
διαλαμβάνονται στις υπ’ αριθμ. 45/2006 και 74/2006 
αποφάσεις του Δημοτικού Συμβουλίου του Δήμου Χο- 
λαργού, υπό την προϋπόθεση τήρησης των διατάξεων 
του άρθρου 6 του ν. 2527/1997 ως εξής: 

• Δύο (2) άτομα για παροχή υπηρεσιών επαφής με τον 
πολίτη, τα ΜΜΕ και αρμόδιες υπηρεσίες 

Με αντικείμενο έργου την κατάρτιση και διαχείρισης 
του σχεδίου «Επαφή με τον πολίτη- απλούστευση των 
διαδικασιών, επαφή με τα ΜΜΕ και τις αρμόδιες υπη¬ 
ρεσίες». Η χρονική διάρκεια των ανωτέρω ορίζεται σε 
δώδεκα (12) μήνες. 

Η δαπάνη απασχόλησης των ανωτέρω ανέρχεται στο 
ύψος των 10.300,00 € (έκαστος) και θα βαρύνει τον ΚΑ 
15.6117.0007 του προϋπολογισμού του Δ. Χολαργού για 
το οικονομικό έτος 2006. 

• Δύο (2) άτομα για παροχή υπηρεσιών ποιότητας 
στον πολίτη (με γνώση Η/Υ) 

Με αντικείμενο έργου την ενίσχυση με εξειδικευμένο 
προσωπικό στη χρήση Η/Υ για την παροχή υπηρεσιών 
ποιότητας στον πολίτη. 

Η χρονική διάρκεια των ανωτέρω ορίζεται σε δώδεκα 
(12) μήνες. 

Η δαπάνη απασχόλησης των ανωτέρω ανέρχεται στο 
ύψος των 10.300,00 € (έκαστος) και θα βαρύνει τον ΚΑ 
15.6117.0008 του προϋπολογισμού του Δ. Χολαργού για 
το οικονομικό έτος 2006. 

• Δέκα (10) άτομα ΠΕ Νηπιαγωγούς 

Με αντικείμενο έργου την παροχή υπηρεσιών στους 
Δημοτικούς Παιδικούς Σταθμούς. 

Η χρονική διάρκεια των ανωτέρω ορίζεται σε δώδεκα 
(12) μήνες. 

Η δαπάνη απασχόλησης ίων ανωτέρω ανέρχεται στο 
ύψος των 10.300,00 € (έκαστος) και θα βαρύνει τον ΚΑ 
15.6117.0009 του προϋπολογισμού του Δ. Χολαργού για 
το οικονομικό έτος 2006. 

Σε περίπτωση που οι ανάγκες έχουν καλυφθεί σε 
προσωπικό είτε με μετάταξη είτε με πρόσληψη μόνιμου 
προσωπικού παρακαλούμε να ενημερώσετε απευθείας 
το ΥΠ.ΕΣ.Δ.Δ.Α. εντός πέντε (5) ημερών από την λήψη 
της παρούσας απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Αυγούστου 2006 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. οικ.49062 (4) 

Έγκριση συμβάσεων μίσθωσης έργου στο Ν.Π.Δ.Δ. 

«Δημοτικοί Παιδικοί Σταθμοί» Δ. Χολαργού. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, οργάνωση, 
στελέχωση Περιφέρειας, ρύθμιση θεμάτων για την τοπι¬ 
κή αυτοδιοίκηση και άλλες διατάξεις» (Φ.Ε.Κ. Α' 107). 

2. Τις διατάξεις του άρθρου 6 του ν. 2527/1997 «Τρο¬ 
ποποίηση και συμπλήρωση διατάξεων του ν. 2190/1994 
και άλλες διατάξεις» (Φ.Ε.Κ. 206/Α'/8.10.1997). 

3. Την υπ’ αριθμ. 21890/18.5.2006 εισηγητική μας έκ¬ 
θεση. 

4. Το υπ’ αριθμ. οικ. 42808/4.8.2006 έγγραφο του ΥΠ.ΕΣ. 
Δ.Δ.Α., με το οποίο μας γνωρίζει την υπ’ αριθμ. ΔΙΠΠ/ 
Φ.ΕΓΚΡ. 1/285/13991/28.7.2006 απόφαση της επιτροπής 
του άρθρου 2 παρ. 1 της υπ’ αριθμ. ΠΥΣ 55/1998, με το 
οποίο εγκρίθηκαν για τους Ο.Τ.Α. α' βαθμού συμβάσεις 
μίσθωσης έργου για ένα έτος, υπό την απαραίτητη προ¬ 
ϋπόθεση τήρησης των διατάξεων του άρθρου 6 του ν. 
2527/1997, που ορίζουν μεταξύ άλλων ότι το προς ανάθε¬ 
ση έργο δεν πρέπει να ανάγεται στα συνήθη καθήκοντα 
των υπαλλήλων των οικείων φορέων. 

5. Την υπ’ αριθμ. 18/2006 απόφαση του Διοικητικού Συμ¬ 
βουλίου του Ν.Π.Δ.Δ. «Δημοτικοί Παιδικοί Σταθμοί» Δ. Χο- 
λαργού, περί έγκρισης πρόσληψης τριών (3) ατόμων με 
συμβάσεις μίσθωσης έργου για το οικονομικό έτος 2006. 

6. Τη γνωμοδότηση του Νομικού Συμβούλου του Δήμου 
Χολαργού, αποφασίζουμε: 


Εγκρίνουμε την πρόσληψη με σύμβαση μίσθωσης έρ¬ 
γου τριών (3) ατόμων διαφόρων ειδικοτήτων για το χρο¬ 
νικό διάστημα ενός έτους, σύμφωνα με όσα διαλαμβά¬ 
νονται στην υπ’ αριθμ. 18/2006 απόφαση του Διοικητικού 
Συμβουλίου του Ν.Π.Δ.Δ. «Δημοτικοί Παιδικοί Σταθμοί» Δ. 
Χολαργού, υπό την προϋπόθεση τήρησης των διατάξεων 
του άρθρου 6 του ν. 2527/1997 ως εξής: 

• Μία (1) δασκάλα μουσικοκινητικής αγωγής 

• Μία (1) παιδίατρος 

• Μία (1) παιδοψυχολόγος 

Τ ο αντικείμενο του έργου τους ανάγεται στην κάλυψη 
των αναγκών του οικείου νομικού προσώπου για την 
εύρυθμη λειτουργία του στο πλαίσιο των ειδικοτήτων 
τους. 

Η δαπάνη που θα προκληθεί από την ανωτέρω απόφα¬ 
ση έχει προβλεφθεί και θα βαρύνει τους ΚΑ 00.6117.03, 
00.6117.05 και 00.6117.07 του προϋπολογισμού του 
Ν.Π.Δ.Δ. «Δημοτικοί Παιδικοί Σταθμοί» Δ. Χολαργού για 
το οικονομικό έτος 2006. 

Σε περίπτωση που οι ανάγκες έχουν καλυφθεί σε 
προσωπικό είτε με μετάταξη είτε με πρόσληψη μόνιμου 
προσωπικού παρακαλούμε να ενημερώσετε απευθείας 
το ΥΠ.ΕΣ.Δ.Δ.Α. εντός πέντε (5) ημερών από την λήψη 
της παρούσας απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Αυγούστου 2006 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

- ♦ - 

(δ) 

Απόκτηση Ελληνικής Ιθαγένειας της ομογενούς ΠΑΝΑΣ 
(ΡΑΝΑδ) ΚΑΛΟΥΔΙΑ (ΟΙΑΙΟΑ) του ΓΚΕΟΡΓΚΕ και 
της ΧΑΡΙΤΙΝΑ. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Με την υπ’ αριθμ. Φ.21198/4170/24.7.2006 απόφαση 
του Γενικού Γραμματέα Περιφέρειας Αττικής γίνεται 
αποδεκτή η αίτηση της Ομογενούς ΠΑΝΑΣ (ΡΑΝΑδ) 
ΚΑΛΟΥΔΙΑ (ΟΕΑυϋΙΑ) του ΓΚΕΟΡΓΚΕ και της ΧΑΡΙΤΙΝΑ 
περί αποκτήσεως της Ελληνικής Ιθαγένειας, σύμφωνα με 
τις διατάξεις του άρθ. 15 και 35 του ν. 3284/2004 «Περί 
κυρώσεως του Κώδικα της Ελληνικής Ιθαγένειας». 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

- ♦ - 

Αριθμ. οικ. 49050 (6) 

Έγκριση συμβάσεων μίσθωσης έργου στο Ν.Π.Δ.Δ. 

«Πνευματικό Κέντρο» Δ. Νέου Ψυχικού. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, οργάνωση, 
στελέχωση Περιφέρειας, ρύθμιση θεμάτων για την τοπι¬ 
κή αυτοδιοίκηση και άλλες διατάξεις» (Φ.Ε.Κ. Α'107). 

2. Τις διατάξεις του άρθρου 6 του ν. 2527/1997 «Τρο¬ 
ποποίηση και συμπλήρωση διατάξεων του Ν. 21901994 
και άλλες διατάξεις» (Φ.Ε.Κ. 206/Α'/8.10.1997). 

3. Την υπ’ αριθμ. 25036/18.5.2006 εισηγητική μας έκ¬ 
θεση. 

4. Το υπ’ αριθμ. οικ. 42808/4.8.2006 έγγραφο του ΥΠ.ΕΣ. 
Δ.Δ.Α., με το οποίο μας γνωρίζει την υπ’ αριθμ. ΔΙΠΠ/ 
Φ.ΕΓΚΡ.1/285/13991/28.7.2006 απόφαση της επιτροπής 
του άρθρου 2 παρ.1 της υπ’ αριθμ. ΠΥΣ 55/1998, με το 
οποίο εγκρίθηκαν για τους Ο.Τ.Α. α' βαθμού συμβάσεις 

μίσθωσης έργου για ένα έτος, υπό την απαραίτητη προ¬ 
ϋπόθεση τήρησης των διατάξεων του άρθρου 6 του 
ν. 2527/1997, που ορίζουν μεταξύ άλλων ότι το προς 
ανάθεση έργο δεν πρέπει να ανάγεται στα συνήθη κα¬ 
θήκοντα των υπαλλήλων των οικείων φορέων. 

5. Την υπ’ αριθμ. 39/2006 απόφαση του Διοικητικού 
Συμβουλίου του Ν.Π.Δ.Δ. «Πνευματικό Κέντρο» Δ. Νέου 
Ψυχικού, περί έγκρισης πρόσληψης έξι (6) ατόμων με 
σύμβαση μίσθωσης έργου για το οικονομικό έτος 2006. 

6. Τη γνωμοδότηση του Νομικού Συμβούλου του Δήμου 
Νέου Ψυχικού, αποφασίζουμε: 

Εγκρίνουμε την πρόσληψη με σύμβαση μίσθωσης έρ¬ 
γου έξι (6) ατόμων διαφόρων ειδικοτήτων για το χρονικό 
διάστημα έως ένα έτος, σύμφωνα με όσα διαλαμβάνο¬ 
νται στην υπ’ αριθμ. 39/2006 απόφαση του Διοικητικού 
Συμβουλίου του Ν.Π.Δ.Δ. «Πνευματικό Κέντρο» Δ. Νέου 
Ψυχικού, υπό την προϋπόθεση τήρησης των διατάξεων 
του άρθρου 6 του ν. 2527/1997 ως εξής: 

• Δύο (2) Καθηγητές παραδοσιακών χορών 

Με ποσό αμοιβής τα 23.116,80 €. 

• Ένα (1) Καθηγητή εικαστικών τεχνών 

Με ποσό αμοιβής τα 10.567,68 € 

• Ένα (1) Καθηγητή ευρωπαϊκών - λάτιν χορών 

Με ποσό αμοιβής τα 20.640,00 €. 

• Ένα (1) Καθηγητή πιάνου 

Με ποσό αμοιβής τα 8.602,13 €. 

• Ένα (1) Καθηγητή φιλαρμονικής 

Με ποσό αμοιβής τα 6.563,52 €. 

Ως αντικείμενο του έργου του ανωτέρω διδακτικού 
προσωπικού ορίζεται η παράδοση μουσικών μαθημάτων. 

Η χρονική διάρκεια των συμβάσεων δεν θα υπερβαίνει 
τους δώδεκα (12) μήνες. 

Η δαπάνη που προκαλείται από την απασχόληση των 
ανωτέρω έχει προβλεφθεί και θα βαρύνει τον προϋ¬ 
πολογισμό του Ν.Π.Δ.Δ. «Πνευματικό Κέντρο» Δ. Νέου 
Ψυχικού για το οικονομικό έτος 2006. 

Σε περίπτωση που οι ανάγκες έχουν καλυφθεί σε 
προσωπικό είτε με μετάταξη είτε με πρόσληψη μόνιμου 
προσωπικού παρακαλούμε να ενημερώσετε απευθείας 
το ΥΠ.ΕΣ.Δ.Δ.Α. εντός πέντε (5) ημερών από την λήψη 
της παρούσας απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Αυγούστου 2006 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. Ε2/7308 (7) 

Χορήγηση άδειας άσκησης επαγγέλματος Φυσικού Νο¬ 
σοκομείων - Ακτινοφυσικού Ιατρικής εντός της πε¬ 
ριοχής των Ιοντιζουσών Ακτινοβολιών στη Δουγένη 
Ευτυχία του Δημητρίου. 

Ο ΝΟΜΑΡΧΗΣ ΑΧΑΪΑΣ 

Έχοντας υπόψη: 

1. Τις διατάξεις του ν.δ. 181/1974 (Φ.Ε.Κ. 347/Α/1974) 
«περί προστασίας εξ Ιοντιζουσών Ακτινοβολιών.». 

2. Την υπ’ αριθμ. Α2στ/2073/1983 (Φ.Ε.Κ. 280/Β/1983) υπουρ¬ 
γική απόφαση «Καθορισμός προσόντων για την επαγγελ¬ 
ματική απασχόληση των Φυσικών Νοσοκομείων.». 

3. Την υπ’ αριθμ. 146329(ΦΟΡ) 1416/1991 (Φ.Ε.Κ. 539/ 
Β/1991) κοινή υπουργική απόφαση «Εγκριση Κανονισμών 
Ακτινοπροστασίας». 

4. Την από 23.1.2006 αίτηση της αναφερόμενου Φυσι¬ 
κού Δουγένη Ευτυχίας του Δημητρίου. 


5. Την έγκριση της αρμοδίας Επιτροπής χορήγησης 
άδειας άσκησης του Επαγγέλματος Φυσικού Νοσ/μείων 
- Ακτινοφυσικού Ιατρικής εντός της περιοχής των Ιου- 
ντιζουσών Ακτινοβολιών (Συνεδρίαση 24 η /26.6.2006). 

6. Το ν. 2647/1998 (Φ.Ε.Κ. 237/Α/1998) «Μεταβίβαση αρ¬ 
μοδιοτήτων στις περιφέρειες και την Αυτ/ση και άλλες 
διατάξεις», αποφασίζουμε: 

Χορηγούμε άδεια άσκησης επαγγέλματος Φυσικού 
Νοσοκομείων - Ακτινοφυσικού Ιατρικής εντός περιοχής 
Ιοντιζουσών Ακτινοβολιών στην Δουγένη Ευτυχία του 
Δημητρίου. 

Η απόφαση αυτή να δημοσιευθεί στην Εφημερίδα της 
Κυβενήσεως. 

Πάτρα, 4 Αυγούστου 2006 
Ο Νομάρχης 

ΔΗΜΗΤΡΙΟΣ ΚΑΤΣΙΚΟΠΟΥΛΟΣ 

-♦- 

Αριθμ. 3790 (8) 

Καθιέρωση υπερωριακής εργασίας, πέρα από το κανο¬ 
νικό ωράριο εργασίας, κατά τις Κυριακές και εξαι¬ 
ρέσιμες μέρες, κατά τις απογευματινές και νυχτερι¬ 
νές ώρες των εργασίμων ημερών, των Κυριακών και 
εξαιρέσιμων, κατά τη διάρκεια του Β' Εξαμήνου του 
έτους 2006, για υπαλλήλους της Νομαρχιακής Αυ¬ 
τοδιοίκησης Σάμου. 

Ο ΝΟΜΑΡΧΗΣ ΣΑΜΟΥ 

Έχοντας υπόψη: 

1. Τις διατάξεις του άρθρου 16 του ν. 3205/2003 (Φ.Ε.Κ. 
297/Α'), σε συνδυασμό με την ερμηνευτική εγκύκλιο του 
Γ.Λ.Κ. υπ’ αριθμ. 2/72757/0022/31.12.2003. 

2. Τις διατάξεις του άρθρου 25, παραγρ. 7 του ν. 
2738/1999 (Φ.Ε.Κ. 180/Α'), σε συνδυασμό με τις διατά¬ 
ξεις του άρθρου 34, παραγρ. 5 του ν. 2768/1999 (Φ.Ε.Κ. 
273/Α'), όπως ισχύουν. 

3. Τις διατάξεις του π.δ. 30/1996 (Φ.Ε.Κ. 21/Α'). 

4. Τις ειδικές εποχιακές έκτακτες ή επείγουσες ανά¬ 
γκες που παρουσιάζονται σε υπηρεσίες της Νομαρχιακής 
Αυτοδιοίκησης Σάμου, για την αντιμετώπιση των οποίων, 
απασχολείται προσωπικό τους, πέρα από το κανονικό 
ωράριο εργασίας, κατά τις εργάσιμες μέρες, καθώς και 
κατά τις Κυριακές - εξαιρέσιμες μέρες, αποφασίζουμε: 

1. Εγκρίνουμε, εντός των ανωτάτων ορίων, που προ- 
βλέπονται από τις διατάξεις του άρθρου 16, παραγρ. 1 
του ν. 3205/2003, την υπερωριακή απασχόληση υπαλ¬ 
λήλων της Νομαρχιακής Αυτοδιοίκησης Σάμου, κατά τις 
Κυριακές - εξαιρέσιμες μέρες, κατά τις απογευματινές 
και νυχτερινές ώρες των εργασίμων ημερών, Κυριακών 
και εξαιρέσιμων, για την αντιμετώπιση ειδικών εποχια¬ 
κών εκτάκτων και επειγουσών αναγκών, του Β' Εξαμήνου 
του έτους 2006, ως εξής, κατά υπηρεσία: 

Α) ΔΙΕΥΘΥΝΣΗ ΑΓΡΟΤΙΚΗΣ ΑΝΑΠΤΥΞΗΣ 

Είκοσι τέσσερις (24) υπάλληλοι, για δύο χιλιάδες 
σαράντα πέντε (2.045) ώρες υπερωριακής απογευμα¬ 
τινής απασχόλησης, εργασίμων ημερών και τέσσερις 
(4) υπάλληλοι, για τριακόσιες εξήντα έξι (366) ώρες, 
υπερωριακής απασχόλησης Κυριακών και εξαιρέσιμων 
ημερών, με αντικείμενα, την ταχύτερη διεκπεραίωση 
των προγραμμάτων δακοκτονίας, ποιοτικού ελέγχου, 
αμπελουργικού μητρώου, σχεδίων βελτίωσης, εξισωτι- 
κής αποζημίωσης, μητρώου αγροτών, ενιαίων ενισχύσε¬ 
ων, βιολογικής γεωργίας, ενίσχυσης ελαιώνων. 

Β) ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ 

Δεκαπέντε (15) υπάλληλοι, για χίλιες τριακόσιες πενή¬ 
ντα (1.350) ώρες υπερωριακής απογευματινής απασχό¬ 
λησης εργασίμων ημερών και για τετρακόσιες πενήντα 

(450) ώρες υπερωριακής απασχόλησης Κυριακών και 
εξαιρέσιμων ημερών, με αντικείμενα, την ταχύτερη δι¬ 
εκπεραίωση εργασιών σύνταξης τεχνικών μελετών και 
επίβλεψης τεχνικών έργων, του Γ' Κ.Π.Σ.. 

Γ) ΔΙΕΥΘΥΝΣΗ ΚΤΗΝΙΑΤΡΙΚΗΣ 

Έξι (60 υπάλληλοι, για δύο χιλιάδες εκατόν εξήντα 
(2.160) ώρες υπερωριακής απογευματινής απασχόλησης 
εργασίμων ημερών και για χίλιες εκατόν πενήντα (1.150) 
ώρες υπερωριακής απασχόλησης Κυριακών και εξαιρέ¬ 
σιμων ημερών, με αντικείμενα, την ταχύτερη διεκπεραί¬ 
ωση εργασιών, ελέγχων σφαγείων, αστυκτηνιατρικών 
ελέγχων, επιθεωρήσεων αυτοκινήτων ψυγείων, εφαρ¬ 
μογών ΟΣΔΕ, υλοποίησης προγραμμάτων Υπουργείου 
Αγροτικής ανάπτυξης και Τροφίμων βρουκέλλωσης, φυ¬ 
ματίωσης μελκαίου πυρετού και γρίπης των πτηνών. 

Δ) ΤΜΗΜΑ ΑΛΙΕΙΑΣ 

Ένας (1) υπάλληλος, για εκατόν πενήντα (150) ώρες 
υπερωριακής απογευματινής απασχόλησης εργασίμων 
ημερών, με αντικείμενο, την ταχύτερη διεκπεραίωση 
εργασιών, επιτόπιων ελέγχων αλιευτικών σκαφών και 
ενημερώσεων αλιευτικών συλλόγων. 

Ε) ΤΜΗΜΑ ΓΡΑΜΜΑΤΕΙΑΣ ΝΟΜΑΡΧΙΑΚΩΝ ΣΥΛΛΟΓΙ¬ 
ΚΩΝ ΟΡΓΑΝΩΝ 

Ένας (1) υπάλληλος, για εκατόν πενήντα (150) ώρες 
υπερωριακής απογευματινής απασχόλησης εργασίμων 
ημερών, πενήντα (50) ώρες υπερωριακής νυχτερινής 
απασχόλησης εργασίμων ημερών και πενήντα (50) ώρες 
υπερωριακής νυχτερινής απασχόλησης Κυριακών και 
εξαιρέσιμων ημερών, με αντικείμενο τη ταχύτερη διεκ¬ 
περαίωση εργασιών σύνταξης - έκδοσης Αποφάσεων 
Νομαρχιακού Συμβουλίου και Τεχνικής Νομαρχιακής 
Επιτροπής, τήρηση Πρακτικών συνεδριάσεων των Συλ¬ 
λογικών - αυτών - Οργάνων. 

ΣΤ) ΔΙΕΥΘΥΝΣΗ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΩΝ ΥΠΗ¬ 
ΡΕΣΙΩΝ ΕΠΑΡΧΕΙΟΥ ΚΑΡΙΑΣ - ΤΜΗΜΑ ΚΤΗΝΙΑΤΡΙΚΗΣ 

Ένας (1) υπάλληλος, για τριακόσιες εξήντα (360) ώρες, 
υπερωριακής απογευματινής απασχόλησης εργασίμων 
ημερών και εκατόν ενενήντα (190) ώρες υπερωριακής 
απασχόλησης Κυριακών και εξαιρέσιμων ημερών, με αντι¬ 
κείμενα, την ταχύτερη διεκπεραίωση εργασιών αστυκτη- 
νιατρικών ελέγχων, επιθεωρήσεων αυτοκινήτων ψυγείων, 
εφαρμογών ΟΣΔΕ, υλοποίησης προγραμμάτων Υπουργεί¬ 
ου Αγροτικής Ανάπτυξης και Τροφίμων, για βρουκέλλω- 
ση, φυματίωση μελιταίο πυρετό και γρίπη των πτηνών. 

Ζ) ΓΡΑΦΕΙΟ ΝΟΜΑΡΧΗ - ΑΝΤΙΝΟΜΑΡΧΩΝ 

Επτά (7) υπάλληλοι (οδηγοί υπηρεσιακών αυτοκινήτων), 
για δύο χιλιάδες εκατό (2.100) ώρες υπερωριακής απογευ¬ 
ματινής απασχόλησης εργασίμων ημερών, πεντακόσιες 
εξήντα ώρες (560) ώρες υπερωριακής νυχτερινής απα¬ 
σχόλησης εργασίμων ημερών και πεντακόσιες εξήντα 
(560) ώρες νυχτερινής υπερωριακής απασχόλησης Κυρι¬ 
ακών και εξαιρέσιμων ημερών, για την κάλυψη αναγκών 
μετακινήσεων Νομάρχη, Αντινομαρχών και υπαλλήλων 
των υπηρεσιών ΠΑΜ ΠΣΕΑ, Γ ραφείου Πολιτικής Προστα¬ 
σίας και Δ/νσης Κτηνιατρικής (γρίπη των πτηνών). 

Η) ΤΜΗΜΑ ΔΙΟΙΚΗΣΗΣ ΕΠΑΡΧΕΙΟΥ ΙΚΑΡΙΑΣ - ΓΡΑΦΕΙΟ 
ΥΠΟΣΤΗΡΙΞΗΣ ΕΠΑΡΧΟΥ 

Ένας (1) υπάλληλος (οδηγός υπηρεσιακού αυτοκινή¬ 
του), για τριακόσιες (300) ώρες υπερωριακής απογευ¬ 
ματινής απασχόλησης εργασίμων ημερών, ογδόντα (80) 
ώρες υπερωριακής νυχτερινής απασχόλησης εργασίμων 
ημερών και ογδόντα (80) ώρες νυχτερινής υπερωρια- 
κής απασχόλησης Κυριακών και εξαιρέσιμων ημερών, 
για την κάλυψη αναγκών μετακινήσεων Επάρχου και 
υπαλλήλων του Τμήματος Κτηνιατρικής του Επαρχείου 
(γρίπη των πτηνών). 


Β' ΕΞΑΜΗΝΟ ΕΤΟΥΣ 2006 


ΑΡΙΘΜΟΣ 

ΥΠΑΛΛΗΛΩΝ 

ΑΡΙΘΜΟΣ ΩΡΩΝ 
(απογευματινής, 
νυχτερινής και 
εργασίας Κυριακών 
και εξαιρέσιμων 

ΑΠΑΙΤΟΥΜΕΝΗ 

ΔΑΠΑΝΗ 

(ΕΥΡΩ) 

60 

12.151 

35.000,000 


2) Η κατανομή των ωρών - κατά υπηρεσία και υπάλληλο 

- να γίνει από τους Προϊσταμένους των προαναφερομέ- 
νων υπηρεσιών της Ν.Α. Σάμου, οι οποίοι να βεβαιώνουν 
και την πραγματοποίηση της υπερωριακής εργασίας. 

3) Η απαιτούμενη δαπάνη, των τριάντα πέντε χιλιά¬ 
δων (35.000,000) ΕΥΡΩ, να καλυφθεί από τις πιστώσεις, 
που είναι εγγεγραμμένες στην Προϋπολογισμό της Ν.Α. 
Σάμου, του έτους 2006, στους Φορείς του 072 ΚΑΕ 0511 

- 0512 και 0251 - 0252, 295 ΚΑΕ 0511 - 0512 και 292 ΚΑΕ 
0511-0512 ή 0251-0252. 

Η απόφαση αυτή, να δημοσιευθεί στην Εφημερίδα 
της Κυβερνήσεως. 

Σάμος, 2 Αυγούστου 2006 

Ο Νομάρχης 
ΕΜΜΑΝΟΥΗΛ ΚΑΡΛΑΣ 

- ♦ - 

Ο) 

Χορήγηση άδειας άσκησης Επαγγέλματος Κοινωνικού 
Λειτουργού στην Κούτρα Ευθυμία. 

Ο ΝΟΜΑΡΧΗΣ ΦΘΙΩΤΙΔΑΣ 

Με την υπ’ αριθμ. 2840/9.8.2006 απόφαση του Νο¬ 
μάρχη Φθιώτιδας χορηγείται στην Κούτρα Ευθυμία του 
Γεωργίου άδεια άσκησης Επαγγέλματος Κοινωνικής 
Λειτουργού. 

Με εντολή Νομάρχη 
Η Προϊσταμένη 
ΕΥΑΓ. ΓΑΛΑΝΗ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 10 ) 

1. Στην υπ’ αριθμ. φ 16567/4468/25.5.2006 απόφαση του 
Γενικού Γραμματέα Περιφέρειας Αττικής που δημοσι- 
εύθηκε στο Φ.Ε.Κ. 863/10.7.2006 τεύχος Β' (σελίδα 12202 
στοίχος 1) γίνεται διόρθωση στο επώνυμο ομογενούς από 
το λανθασμένο ΤΙΧΒΑΡΑΤΖΕ στο ορθό ΤΣΧΒΑΡΑΤΖΕ. 

2. Στην υπ’ αριθμ. Φ:9982/4475/25.5.2006 απόφαση του 
Γενικού Γραμματέα Περιφέρειας Αττικής που δημοσι¬ 
εύτηκε στο Φ.Ε.Κ. 863/10.7.2006 τεύχος Β' (σελίδα 12202 
στοίχος 3) γίνεται διόρθωση στο επώνυμο ομογενούς από 
το λανθασμένο ΤΖΕΜΟΥΜΤ στο ορθό ΤΣΕΜΠΟΥΛΑΤ. 

3. Στην υπ’ αριθμ. Φ:9713/4481/25.5.2006 απόφαση του 
Γενικού Γραμματέα Περιφέρειας Αττικής που δημοσι¬ 
εύτηκε στο Φ.Ε.Κ. 863/10.7.2006 τεύχος Β' (σελίδα 12203 
στοίχος 8) γίνεται διόρθωση στο μητρώνυμο ομογενούς 
από το λανθασμένο ΛΙΝΑ στο ορθό ΛΙΝΤΙΑ. 

4. Στην υπ’ αριθμ. Φ: 18832/7568/25.5.2006 απόφαση 
του Γενικού Γραμματέα Περιφέρειας Αττικής που δη¬ 
μοσιεύτηκε στο Φ.Ε.Κ. 863/10.7.2006 τεύχος Β' (σελίδα 
12203, στοίχος 5) γίνεται διόρθωση στους λατινικούς 
χαρακτήρες στο επώνυμο ομογενούς από το λανθα¬ 
σμένο ΡΕΟΗΑΙΟ στο ορθό ΡΕΟΗΑΙΟ. 


(Από την Περιφέρεια Αττικής) 

